stanford-oval/wikipedia huggingface dataset:
Jorma Ahlholm

Jorma Kalervo Ahlholm (s. 7. joulukuuta 1942 Kemi) on suomalainen everstiluutnantti, joka toimi Lapin jääkäripataljoonan komentajana.
Ahlholm syntyi kirvesmies Birger Ahlholmin ja Emmi Erkkilän perheeseen. Hänen puolisonsa vuodesta 1969 on Ulla Lindgren.
Ahlholm tuli ylioppilaaksi Kemin yhteislyseosta ja suoritti Kadettikoulun 1967 ja Sotakorkeakoulun 1977. Hän toimi nuorempana upseerina Rajakoulussa 1963–1964 ja joukkueenjohtajana Lapin rajavartiostossa 1967–1969 sekä varapäällikkönä Lapin rajavartioston Ylitornion rajajääkärikomppanissa 1969–1973. Työskenneltyään Pohjan prikaatissa ja Pohjois-Suomen sotilasläänissä eri tehtävissä 1973–1975 Ahlholm  oli Helsingin sotilaspiirin esikunnan toimistoupseeri ja toimistoesiupseeri 1977–1981 ja Pääesikunnan toimistoesiupseeri 1981–1986. Lapin jääkäripataljoonaa Ahlholm komensi vuodesta 1987 vuoteen 1989, toimittuaan sitä ennen eri tehtävissä Jääkäriprikaatissa 1986–1987. Jääkäriprikaatin esikuntapäällikkö hän oli 1989–1990 ja sitten Pääesikunnan jalkaväkitoimiston päällikkö vuodesta 1990, ennen eroamistaan vakinaisesta palveluksesta vuonna 1991. Sotilasuransa jälkeen Ahlholm työskenteli koulutus- ja laatupäällikönä sekä konsulttina 1990-luvulla.
Ahlholm ylennettiin vänrikiksi 1963, luutnantiksi 1967, yliluutnantiksi 1970, kapteeniksi 1973, majuriksi 1979 ja everstiluutnantiksi 1986.
Jilin (kaupunki)

| Jilin (吉林市, Jílín Shì) |
| --- | --- |
 Sungari virtaa Jilinin läpi
 Jilinin kaupunki (punaisella) Jilinin maakunnassa (oranssilla)
 Koordinaatit: 43°52′N, 126°33′E 
Valtio:  Kiina
Maakunta:  Jilin
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  27 120 km²
Väkiluku (2010):  4 413 157
 – Väestötiheys:  163 as./km²
Postinumero:  132000
Suuntanumero(t):  0432
Rekisterikilpi:  吉B
 
 www.jlcity.gov.cn 
Infobox OKVirheellinen NIMI-arvo: 
Jilin  (kiin.: 吉林市; pinyin: Jílín Shì, mantšuksi: Girin Ula) on prefektuuritason kaupunki Jilinin maakunnassa Kiinassa. Kaupungin keskusta sijaitsee linnuntietä noin 100 kilometriä maakunnan pääkaupunki Changchunista itään. Prefektuurin pinta-ala on 27 120 neliökilometriä ja väkiluku 4,41 miljoonaa (2010).
Kaupunki rajoittuu pohjoisessa Harbinin, lännessä Shenyangin, Sipingin, ja Liaoyuanin, etelässä Tonghuan ja Baishanin prefektuuritason kaupunkeihin, sekä idässä Yanbianin autonomiseen prefektuuriin.
Kaupunki järjesti Aasian talvikisat vuonna 2007.
Hallinnollinen jako

Piirikuntatasolla prefektuuri jaetaan 9 osaan seuraavasti (numerointi kuten oheisessa kuvassa):
Galleria

Satelliittikuva Jilinistä.
Jilinin rautatieasema.
Longtan-silta.
Katolinen kirkko Jilinissä.
Aiheesta muualla

Kuvia tai muita tiedostoja aiheesta Jilin (kaupunki) Wikimedia Commonsissa
Jilinin hallinnollinen jako.
ARS Kärsämäki

ARS Kärsämäki on nykytaiteen (aikalaistaiteen) näyttely, joka esittelee erityisesti nuorten tekemää suomalaista kuvataidetta. ARS Kärsämäen historia ulottuu vuoteen 2002, jolloin kuvataiteilija ja galleristi Pekka Luukkonen järjesti ensimmäisen ARS Kärsämäki näyttelyn. Tällöin näyttely esitteli pääasiassa pohjoissuomalaisten varttuneempien tekijöiden taidetta. Vuonna 2005 peustettiin Kärsämäelle Taideyhdistys Elsuupa, joka uudisti ARS Kärsämäki näyttelyn profiililtaan nuorten kuvataidetta esiin tuovaksi näyttelyksi. Vuodesta 2006 lähtien ARS Kärsämäki onkin ollut nuorten kuvataiteilijoiden areena.   Vaikka näyttely tuoki esille erityisesti nuoria lahjakkuuksia, niin on aina mukana myös jo tunnettuja taiteilijoita. ARS Kärsämäki on avoinna kesäkuun alkupuolelta elokuun loppuun.  Näyttelyn aikana  järjestetään oheisohjelmaa, esimerkiksi eri työpajoja. ARS Kärsämäki on osa Kärsämäen Kesä tapahtumakokonaisuutta, johon kuuluvat myös Musiikkia Paanukirkossa - Musiikkijuhla ja Elämäntarinafestivaali Tarinaniskennän SM-kilpailuineen.
Näyttelypaikat

ARS Kärsämäen keskus on Taidetalo Nahkuri. Talossa on toiminut takavuosina nahkuri Lauri Kankaan verstas ja se sijaitsee aivan Kärsämäen keskustassa. Taidetalon lisäksi pihapiirissä olevat navetta ja aitta on muutettu näyttelytiloiksi. Aitta on museoviraston luetteloima ja koko pihapiiri on kulttuurihistoriallisesti arvokas. Tämän lisäksi näyttelyn teoksia on yleensä muualla pihapiirissä ja kirkonkylän alueella. Taidetalossa toimii myös taide- ja käsityömyymälä, josta löytyy näyttelyn taiteilijoiden ja lähialueen käsityöläisten tuotteita.
Kuraattorit

Näyttelyn taiteilijat kutsuu ja valitsee vuosittain vaihtuva kuraattori. Kuraattorilla on yksinvalta taiteilijavalinnoissa. Kuraattorin valitsee näyttelyn järjestävä yhdistys.
ARS Kärsämäen kuraattorit 2006-2010:
2006 Janne Aakko
2007 Krister Gråhn
2008 Laura Lilja
2009 Markku-Jussi Komulainen
2010 Tuomas Korkalo
2011 Jussi Koitela
2012 Jukka Silokunnas
2013 FÄRSAARET
Taiteilijat

ARS Kärsämäessä on vuosina 2006-2010 nähty lähes sadan eri taiteilijan tai taiteilijaryhmän teoksia. Näyttely on tuonut esille erityisesti lupaavia nuoria taiteilijoita, joista mainittakoon esimerkiksi Anssi Kasitonni, jolle myönnettiin vuoden 2011 Ars Fennica -palkinto.
ARS Kärsämäki 2010

ARS Kärsämäki 2010 on juhlanäyttely, koska näyttely järjestetään tänä kesänä viidettä kertaa nuorten taiteilijoiden kesänäyttelynä. Näyttelyn teemana on "Punkkia ja jazzia". Kuraattori Tuomas Korkalon mukaan tarjolla on "kuvataiteen muodossa olevaa freejazzia, johon punk fuusioituu".
ARS Kärsämäki 2011

ARS Kärsämäki järjestään kesällä 2011 kuudetta kertaa nuorten taiteilijoiden näyttelynä. Näyttelyn teemana on "Kokeellinen elämä" ja näyttelyn kuratointiprosessi on tapahtunut avoimesti blogin kautta. Näyttelyyn osallistuu 11 taiteilijaa tai taiteilijaryhmää, esimerkkeinä mainittakoon Route Couture, Jouna Karsi ja Maija Kovari ja cAntti Raatikainen]].
ARS Kärsämäki 2012

ARS Kärsämäen kymmenenvuotisjuhlanäyttelyn teemana on vuoropuhelu "kuvataide kohtaa katutaiteen ja katutaide maaseudun". Kuraattorina vuonna 2012.toimii Jukka Silokunnas, joka on koonnut 15 nuorta tekijää työstämään kesän kokonaisuutta Taidetalo Nahkurille ja  isossa mittakaavassa myös sen ympäristöön. Mukana on ensimmäistä kertaa  suomalaisen katutaiteen eturivin edustajistoa (Jukka Hakanen, Minimal street art, Färsaaret, Niina Katinka Mantsinen ja Bujahuli) sulassa sovussa kera joukon lahjakkaita kuva-, valokuva- ja videotaiteilijoita.
ARS Kärsämäki 2013

ARS Kärsämäen näyttelyn teemana on vuonna 2013 "Ulkopuolisuus" ja siihen osallistuu noin 15 taiteilijaa. Näyttelyn kuratoi lappeenrantalainen Ville "Färsaaret" Silvennoinen.
Aiheesta muualla

Kärsämäen Kesän kotisivut (Arkistoitu – Internet Archive)
ARS Kärsämäen kotisivut (Arkistoitu – Internet Archive)
Jorma Aalto

Jorma Aalto -nimisiä henkilöitä ovat:
Jorma Aalto (s. 1957), suomalainen hiihtäjä
Jorma Aalto (s. 1986), suomalainen fantasiakirjailija
Jorma S. Aalto (1935–2019), suomalainen oikeustieteen professori, oikeuskansleri 1986–1998
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jorma Aalto”, voi hakea sivunnimihaulla, laajalla sivunnimihaulla tai tekstihaulla.
Jokikitararausku

| Jokikitararausku |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Rustokalat Chondrichthyes
Alaluokka::  Leveäsuiset Elasmobranchii
Lahko::  Rauskukalat Rajiformes
Heimo::  Kitararauskut Rhinobatidae
Suku::  Rhinobatos
Laji::  lionotus
Kaksiosainen nimi
 Rhinobatos lionotus  Norman, 1926 
Infobox OKVirheellinen NIMI-arvoIUCN-testi OK: 
Jokikitararausku (Rhinobatos lionotus) on kitararauskujen heimoon kuuluva kala.
Jokikitararausku kasvaa korkeintaan 75 cm pitkäksi. Yläpinta on tasaisen ruskea tai vihertävä, alapinta vaalea.
Sitä tavataan Intian valtameren pohjoisosassa Intian ja sen naapurimaiden rannikkovesillä Myanmariin asti. Sitä tavataan myös jokisuiden murtovesialueilla.
Jokikitararausku luokitellaan äärimmäisen uhanalaiseksi. Sen kantaa on pienentänyt ylikalastus ja suotuisan elinympäristön väheneminen.
Jorvasjärvi

| Jorvasjärvi |
| --- | --- |
 Järven luoteiskolkkaa koilliseen päin.
Valtiot:  Suomi 
Paikkakunta:  Puolanka
Koordinaatit:  65°01′00″N, 27°17′45″E
Vesistöalue ja valuma-alueen tietoja
Laskujoki:  Tilanjoki
Järvinumero:  60.082.1.001 
Mittaustietoja
Pinnankorkeus:  134,2 m
Rantaviiva:  3,21  km 
Pinta-ala:  0,5709 km² 
Tilavuus:  544 790  m3 
 fiJorvasjärvi 
Jorvasjärvi on Kiiminkijoen vesistöalueeseen kuuluva järvi Puolangan kunnan luoteiskulmalla.
Järvelle on yhteys metsäautotietä Kurimon kautta seututieltä 837. Järveen laskevat kaakosta sekä Kalhamajoki Kalhamajärvestä että Pirttijoki Pirttijärvestä, jotka yhtyvät vähän ennen järveä. Järven oma laskujoki Tilanjoki laskee Kiiminkijokeen lähellä Kurimoa. Järvi on matala ja ruohottunut, rannat ovat alavia. Järveä ympäröivät ojitetut suot, pohjoiskoillisen Jorvanperänsuota lukuun ottamatta.
Johan Henrik Hästesko
Lähteitä

Jutikkala Eino, Kustavilainen aika, teoksesta Suomen historian käsikirja, WSOY 1947
Mäntylä Ilkka, Kustavilainen aika, teoksesta Suomen historian pikkujättiläinen, WSOY 1987
Mikkelin kaupunki: Liikkalan nootti (Arkistoitu – Internet Archive)
Aiheesta muualla

Anjala-seura: Anjalan liitto (Arkistoitu – Internet Archive)
Jos (täsmennyssivu)

Jos voi tarkoittaa:
jos, konjunktio
jos... niin, propositiologiikassa implikaatio
jos ja vain jos, propositiologiikassa ekvivalenssi
Jos, kaupunki Nigeriassa
Jos..., Pelle Miljoonan albumi vuodelta 1984
Jos, laulaja-lauluntekijä F:n albumi vuodelta 2022
Jos... (if....), brittiläinen elokuva vuodelta 1968
Rap-artisti Laineen Kasperin kappale albumilla Seis.
84340 Jos, päävyöhykkeen asteroidi
JoS, Joy of Satan, Saatanan Ilo, Andrea Maxine-Dietrichin vuonna 2002 perustama okkultistinen järjestö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jos”, voi hakea sivunnimihaulla, laajalla sivunnimihaulla tai tekstihaulla.
Jussi-Pekka Anttila

Jussi-Pekka Anttila (s. 1982) on oululainen pesäpallon syöttötuomari. Anttila on A-tason tuomari eli hän tuomitsee pääsääntöisesti Superpesistä. Anttilan ensimmäinen ottelu Superpesiksessä oli 18. toukokuuta 2008 pelattu Vimpelin Veto – Kiteen Pallo. Ammatiltaan Anttila on vanhempi konstaapeli.
Saavutukset

Pesäpallotuomarina
Vuoden tuomari: 2011
Miesten Itä-Länsi-tuomari: 2014
Naisten Itä-Länsi-tuomari: 2012
Jousiammunnan maailmanmestaruuskilpailut 2019

Jousiammunnan maailmanmestaruuskilpailut 2019 kilpailtiin ’s-Hertogenboschissa, Alankomaissa 10.–16. kesäkuuta. Nämä olivat jousiammunnan 50. maailmanmestaruuskilpailut. Lajeja oli kymmenen, joista viisi kilpailtiin tähtäinjousella ja viisi taljajousella. Molemmilla jousityypeillä ohjelmassa olivat miesten ja naisten henkilökohtainen kilpailu, miesten ja naisten joukkuekilpailu sekä sekaparien kilpailu.
Menestyneimmät maat olivat Etelä-Korea ja Taiwan, jotka molemmat saavuttivat kolme kultamitalia. Etelä-Korea sai yhteensä kahdeksan mitalia. Kaikkiaan mitaleille ylsi 14 maata.
Tähtäinjousella miesten henkilökohtaisen mestaruuden voitti Yhdysvaltain Brady Ellison ja naisten mestari oli Taiwanin Lei Chien-ying. Taljajousella henkilökohtaisiksi maailmanmestareiksi ampuivat Yhdysvaltain James Lutz ja Venäjän Natalija Avdejeva.
Jussi-Pekka Sorri

Jussi-Pekka Sorri (s. 29. toukokuuta 1988) on suomalainen jalkapalloilija, joka edustaa Kakkosessa pelaavaa Hämeenlinnan Härmää. 174 senttimetriä pitkä FC Hakan kasvatti Sorri on monipuolinen pelaaja, joka pystyy pelaamaan niin puolustuksessa kuin keskikentällä.
Aiheesta muualla

Sorrin tiedot FC Hakan sivuilla
Jousiammunnan maailmanmestaruuskilpailut 2015

Kilpailut järjestettiin Christiansborgin palatsin ympäristössä.
Jousiammunnan maailmanmestaruuskilpailut 2015 olivat 48. jousiammunnan maailmanmestaruuskilpailut. Kilpailut järjestettiin Kööpenhaminassa Tanskassa 26. heinäkuuta – 2. elokuuta 2015. Järjestäjänä toimi World Archery Federation. Karsinnat ja pudotuskilpailu järjestettiin Sundbyn idraesparkissa samoin kuin mitalikilpailut 1–2. elokuuta Tanskan parlamenttirakennuksen ulkopuolella Christiansborgin palatsissa. Ohjelmarunko oli sama kuin edellisissä MM-kilpailuissa, eli yksilö- ja joukkuekilpailu miehille ja naisille sekä sekajoukkuekilpailu molemmille sukupuolille. Kilpailumuotoina olivat sekä vastakaarijousilla ammuttava tähtäinjousi että varsijousi. Kilpailussa tehtiin ennätys osallistujien määrässä: 623 kilpailijaa eri luokissa. Nämä kilpailut olivat tähtäinjousiampujille ensimmäinen tilaisuus varmistaa paikkansa vuoden 2016 olympialaisiin.
Käännös suomeksi
Jason Sudeikis

| Jason Sudeikis |
| --- | --- |
 Jason Sudeikis Tribecan elokuvajuhlilla 2011.
Henkilötiedot
Koko nimi:  Daniel Jason Sudeikis
Syntynyt: 8. syyskuuta 1975 (ikä 49) Fairfax, Virginia, Yhdysvallat
Ammatti:  näyttelijä
Näyttelijä
Aktiivisena:  1997–
Aiheesta muualla
IMDb 
Elonet
Jason Sudeikis (s. 18. syyskuuta 1975) on yhdysvaltalainen näyttelijä, ääninäyttelijä, koomikko ja käsikirjoittaja. Sudeikis työskenteli käsikirjoittajana komediasarjassa Saturday Night Live vuosina 2003–2005 ja myöhemmin näyttelijänä samassa sarjassa vuosina 2005–2013. Hän on tunnettu muun muassa rooleistaan elokuvissa Kaameat pomot (2011), Hall Pass – lupa rellestää (2011), Millerit (2013) ja Kaameat pomot 2 (2014) sekä Angry Birds -elokuva (2016) ja Angry Birds -elokuva 2 (2019).
Yksityiselämä

Sudeikis oli kihloissa näyttelijä Olivia Wilden kanssa vuosina 2013–2020. Heillä on kaksi lasta (s. 2014 ja 2016).
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2007 | The Ten | The Ten | Tony Contiella |
| 2007 | Watching the Detectives | Watching the Detectives | Jonathan |
| 2007 | Meet Bill | Meet Bill | Jim Whittman |
| 2008 | The Rocker | The Rocker | David Marshall |
| 2008 | Semi-Pro | Semi-Pro | Danny |
| 2008 | Tapahtui Vegasissa | What Happens in Vegas | Mason |
| 2010 | Exän jäljillä | The Bounty Hunter | Stewart |
| 2010 | Kaukorakkautta | Going the Distance | Box |
| 2011 | Hall Pass – lupa rellestää | Hall Pass | Fred |
| 2011 | A Good Old Fashioned Orgy | A Good Old Fashioned Orgy | Eric Keppler |
| 2011 | Kaameat pomot | Horrible Bosses | Kurt Buckman |
| 2012 | The Campaign | The Campaign | Mitch |
| 2013 | Movie 43 | Movie 43 | Batman |
| 2013 | Drinking Buddies | Drinking Buddies | Gene Dentler |
| 2013 | Salainen valtakunta | Epic | Bomba (äänirooli) |
| 2013 | Millerit | We’re the Millers | David Clark |
| 2014 | Kaameat pomot 2 | Horrible Bosses 2 | Kurt Buckman |
| 2015 | Sleeping with Other People | Sleeping with Other People | Jake |
| 2015 | Tumbledown | Tumbledown | Andrew McCabe |
| 2015 | Race | Race | Larry Snyder |
| 2016 | Mother’s Day | Mother’s Day | Bradley Barton |
| 2016 | Angry Birds -elokuva | The Angry Birds Movie | Red (äänirooli) |
| 2016 | Masterminds | Masterminds | Mike McKinney |
| 2016 | The Book of Love | The Book of Love | Henry |
| 2016 | Colossal | Colossal | Oscar |
| 2017 | Permission | Permission | Glenn |
| 2017 | Downsizing | Dave Johnson |  |
| 2017 | Kodachrome | Kodachrome | Matt Ryder |
| 2018 | Driven | Driven | Jim Hoffman |
| 2018 | Next Gen | Next Gen | Justin Pin |
| 2019 | Booksmart | Booksmart | rehtori Jordan Brown |
| 2019 | Angry Birds -elokuva 2 | The Angry Birds Movie 2 | Red (äänirooli) |
| 2021 | South of Heaven | South of Heaven | Jimmy Ray |
Filmografia > Televisioroolit

| Vuosi | Nimeke | Rooli | Huomioita |
| --- | --- | --- | --- |
| 2003–2013 | Saturday Night Live | omana itsenään, useita rooleja | 168 jaksoa, myös käsikirjoittajana |
| 2007 | Wainy Days | Handsome David | jakso ”Plugged” |
| 2007–2010 | 30 Rock | Floyd | 12 jaksoa |
| 2008 | Childrens Hospital | Dr. Robert ”Bobby” Fiscus | 2 jaksoa |
| 2008–2012 | Saturday Night Live Weekend Update Thursday | useita rooleja | 6 jaksoa |
| 2009–2013 | The Cleveland Show | Holt Richter, Terry Kimple | äänirooli, 80 jaksoa |
| 2010–2011 | Elämää Philadelphiassa | Schmitty | 2 jaksoa |
| 2011–2014 | Portlandia | Aliki | 2 jaksoa |
| 2011 | MTV Movie Awards 2011 | juontaja |  |
| 2012–2013 | Eastbound & Down | Shane Gerald, Cole Gerald | 6 jaksoa |
| 2013 | Robot Chicken | Badtz-Maru, Farmer Smurf | äänirooli, jakso ”Papercut to Aorta” |
| 2020 | Ted Lasso | Ted Lasso | Myös sarjan luoja (co-creator), käsikirjoittaja ja johtava tuottaja |
Filmografia > Videopelit

| Vuosi | Nimeke | Äänirooli |
| --- | --- | --- |
| 2008 | Grand Theft Auto IV | Richard Bastion |
Aiheesta muualla

Kuvia tai muita tiedostoja aiheesta Jason Sudeikis Wikimedia Commonsissa
Jason Sudeikis Internet Movie Databasessa. (englanniksi)
Johanna Kylmänen

| Johanna Kylmänen |
| --- | --- |

Henkilötiedot
Syntynyt: 22. maaliskuuta 2002 (ikä 22) Pradera, Kolumbia
Kansalaisuus:   Suomi,  Kolumbia
Uran tiedot
Laji:  100 metrin juoksu, 200 metrin juoksu ja pikajuoksu
Seura:  Raision Kuula
Valmentaja:  Petteri Jouste
 Tietolaatikko päivitetty 21. helmikuuta 2023 
Ingrid Johanna Katariina Kylmänen (s. 22. maaliskuuta 2002 Pradera, Kolumbia) on suomalainen pikajuoksija, joka edustaa Raision Kuulaa. Hän on sekä Kolumbian että Suomen kansalainen. Kylmäsen valmentaja on Petteri Jouste. Aikaisemmin häntä valmensi hänen isänsä Ari Kylmänen.
Kylmänen karsiutui vuonna 2018 Györin alle 18-vuotiaiden EM-kilpailuissa 100 ja 400 metrin välierissä. Buenos Airesissa järjestetyissä nuorten olympialaisissa hän oli mukana 100 metrillä. Heinäkuussa 2019 Kylmänen saavutti tyttöjen 100 metrin juoksussa hopeaa Euroopan nuorten olympiafestivaaleilla Azerbaidžanin Bakussa. Hän karsiutui vuonna 2021 alle 20-vuotiaiden EM- ja MM-kilpailuissa 100 metrin välierissä. Hän kuului Münchenin EM-kilpailuissa 2022 alkuerissä karsiutuneeseen Suomen 4 × 100 metrin viestijoukkueeseen.
Kylmänen on saavuttanut Kalevan kisoissa pronssia 100 metrin juoksussa vuosina 2018, 2021 ja 2022. Sisäratojen SM-kilpailuissa hän on saavuttanut 60 metrin juoksussa pronssia 2022 ja 2023. Hän on voittanut yhteensä 14 henkilökohtaista juniorisarjojen SM-kultamitalia eri ikäsarjoissa juoksussa sekä moniotteluissa.
Henkilökohtaiset ennätykset

| Laji | Aika | Paikka | Päivä |
| --- | --- | --- | --- |
| 100 m | 11,66 | Jämsä | 4. heinäkuuta 2021 |
| 200 m | 24,22 | Helsinki | 11. elokuuta 2021 |
| 400 m | 55,50 | Turku | 26. kesäkuuta 2018 |
| Laji | Aika | Paikka | Päivä |
| --- | --- | --- | --- |
| 60 m | 7,42 | Helsinki | 29. tammikuuta 2022 |
Joe Staley

| Joe Staley |
| --- | --- |

Henkilötiedot
Syntynyt: 30. elokuuta 1984 (ikä 40) Rockford, Michigan
Kansalaisuus:   Yhdysvallat
Amerikkalaisen jalkapallon pelaaja
Pituus:  198 cm
Paino:  134 kg
Pelipaikka:  hyökkäyksen linjamies
Pelinumero:  74
Pelaajaura
Seurat:  San Francisco 49ers
NFL-varaus:  28. varaus, 2007 San Francisco 49ers
Pääsarjaura:  2007–2019
Joe Staley (s. 30. elokuuta 1984, Rockford, Michigan) on yhdysvaltalainen entinen amerikkalaisen jalkapallon pelaaja, pelipaikaltaan hyökkäyksen ulompi linjamies. Hän pelasi 13 kautta NFL-liigassa vuosina 2007–2019 edustaen koko uransa San Francisco 49ersia. Staley valittiin urallaan kuudesti liigan tähdistöotteluun Pro Bowliin.
NFL-ura

Keski-Michiganin yliopiston joukkueessa pelannut Staley varattiin vuoden 2007 NFL:n varaustilaisuuden ensimmäisellä kierroksella, koko tilaisuuden 28. pelaajana. Ennen tilaisuutta hän oli väläyttänyt atleettisuuttaan, juoksemalla NFL:n pelaajavertailussa 40 jaardin testissä linjamiehelle erinomaisen ajan 4,7 sekuntia.
Staley teki ennen kautta 2009 49ersin kanssa kuuden vuoden jatkosopimuksen, joka pitää hänet joukkueessa kauden 2017 loppuun saakka. Pelaajasopimusta jatkettiin kahdella vuodella jo kaudella 2014. Ennen kauden 2019 alkua hän teki kaksivuotisen sopimuksen 49ersin kanssa.
Kaudella 2019 49ers eteni liigan finaaliin Super Bowliin saakka, mutta hävisi sen Kansas City Chiefsille. Kauden aikan Staley oli joutunut olemaan osan otteluista sivussa pahojen niskakipujen vuoksi ja hän päätti lopettaa niskan takia pelaajauransa tuohon kauteen.
Staleyllä on hyökkäyksen linjamiehelle harvinaisesti NFL-urallaan sekä tehty maali että vastaanotettu syöttö. Maali tuli kaudella 2008 ottelussa New York Jetsiä vastaan 49ersin vastaanottajan Jason Hillin rähmättyä pallon maaliviivalla, josta Staley onnistui sen poimimaan. Vastaanotettu syöttö tuli kaudella 2011, pelinrakentaja Alex Smithin heitettyä hänelle 17 jaardin arvoisesti, ottelussa Cleveland Brownsia vastaan.
Muuta

Staleylla on oma internet-ohjelmansa, "The Joe Show", jossa hän humoristisesti haastattelee muita 49ersin pelaajia.
Aiheesta muualla

Joe Staley 49ers.com -sivustolla (Arkistoitu – Internet Archive)
The Joe Show Youtube.com -sivustolla
Juan Crisóstomo Arriaga

Arriaga
Juan Crisóstomo Jacobo Antonio de Arriaga y Balzola (27. tammikuuta 1806 – 17. tammikuuta 1826) oli espanjalainen säveltäjä ja viulisti. Hänelle annettiin lempinimi "Espanjan Mozart".
Arriaga syntyi Bilbaossa ja opiskeli Pariisin konservatoriossa. Hän sävelsi ensimmäisen oopperansa, Los esclavos felices, ollessaan 13-vuotias. Arriaga kuoli 19-vuotiaana keuhkosairauteen.
Arriagan sävellyksiä ovat muun muassa oopperat Los esclavos felices ja Nada y Mucho sekä useat kantaatit ja instrumentaaliteokset.
Juan Cáceres

Juan Ignacio Cáceres (s. 1. toukokuuta, 1984 Punta del Este) on uruguaylainen kilpa-autoilija.
Cáceres kilpaili Euroopassa vuonna 2001 ja on ajanut muun muassa Italian Formula Renault-sarjassa ja Espanjan Formula 3-sarjassa. Formula BMW Junior Cupissa hän voitti sarjan mestaruuden vuonna 2003. Vuonna 2005 Cáceres toimi entisen Formula 1-talli Minardin testikuljettajana. Hän kilpaili samana vuonna Italian Formula 3000-sarjassa. Vuonna 2006 Cáceres ajoi yhden kilpailun ChampCar-sarjassa. Vuonna 2007 hän siirtyi kilpailemaan takaisin Etelä-Amerikkaan ajaen TC2000-sarjassa Argentiinassa.
Juan Cazares

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Juan Ramón Cazares Sevillano
Syntymäaika: 3. huhtikuuta 1992 (ikä 32)
Syntymäpaikka: Quinindé, Ecuador
Pelipaikka: Hyökkäävä keskikenttäpelaaja
Pituus: 171 cm
Seura
Seura: Banfield
Pelinumero: 36
Seurat
| Vuodet | Seura | O | (M) |
| 2009 | Independiente del Valle | - | (-) |
| 2010-11 | → River Plate (laina) | - | (-) |
| 2011-14 | River Plate | 2 | (0) |
| 2013 | → Barcelona SC (laina) | 2 | (0) |
| 2013-14 | → Banfield (laina) | 38 | (4) |
| 2014- | Banfield | 24 | (4) |
Maajoukkue
| 2014- | Ecuador | 7 | (1) |
 Seurajoukkueuran tilastot kattavat vain kansalliset sarjat, päivitetty 3. heinäkuuta 2015.  Maajoukkueuran tilastot päivitetty 3. heinäkuuta 2015.
Juan Ramón Cazares Sevillano (3. huhtikuuta 1992, Quinindé) on ecuadorilainen jalkapalloilija. Hän edustaa seurajoukkuetasolla Banfieldia. Pelipaikaltaan hän on hyökkäävä keskikenttäpelaaja. Hän aloitti ammattilaisuransa vuonna 2009 Independiente del Vallessa, mutta siirtyi lainalle River Plate vuonna 2010. Elokuussa 2011 River Plate osti Cazaresin 490 tuhannen punnan siirtosummalla. Keväällä 2013 hän pelasi lainalla Barcelona SC:ssä ja kesällä 2013 hän siirtyi lainalle Banfieldiin. Banfield osti Cazaresin heinäkuussa 2014.
Ecuadorin maajoukkueessa Cazares pelasi ensimmäisen kerran 6. syyskuuta 2014 Boliviaa vastaan ystävyysottelussa. Hän teki samaisessa ottelussa myös tähän mennessä ainoan maalinsa Ecuadorin maajoukkueessa. Hän edusti maataan myös vuoden 2015 Copa Américassa pelaten kahdessa ottelussa.
Jory Sherman

Jory Sherman (1932–2014) oli yhdysvaltalainen kirjailija. Vuodesta 1965 alkaen hän julkaisi yli 300 kirjaa eri kustantajilta. Hän aloitti uransa runoilijana San Franciscossa. Sherman asui Pittsburgissa Texasissa.
Aiheesta muualla

Fantastic fiction (englanniksi)